title: Vykonávacie nariadenie Komisie (EÚ) č. 695/2014 z  23. júna 2014 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               24.6.2014

               SK

               Úradný vestník Európskej únie

               L 183/21

         VYKONÁVACIE NARIADENIE KOMISIE (EÚ) č. 695/2014
   z 23. júna 2014,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 23. júna 2014

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  MK

                  75,1

                  TR

                  61,5

                  ZZ

                  68,3

                  0707 00 05

                  MK

                  50,7

                  TR

                  85,3

                  ZZ

                  68,0

                  0709 93 10

                  TR

                  109,5

                  ZZ

                  109,5

                  0805 50 10

                  AR

                  109,3

                  BO

                  119,0

                  TR

                  141,7

                  ZA

                  123,1

                  ZZ

                  123,3

                  0808 10 80

                  AR

                  103,0

                  BR

                  76,7

                  CL

                  99,2

                  CN

                  130,3

                  NZ

                  130,7

                  US

                  223,4

                  ZA

                  120,8

                  ZZ

                  126,3

                  0809 10 00

                  TR

                  249,2

                  ZZ

                  249,2

                  0809 29 00

                  TR

                  310,3

                  ZZ

                  310,3

                  0809 30

                  MK

                  87,8

                  ZZ

                  87,8

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) č. 959/2013 zo 7. októbra 2013 , ktorým sa mení a dopĺňa nariadenie (EÚ) č. 1291/2009 týkajúce sa výberu vykazujúcich podnikov na účely určenia príjmov poľnohospodárskych podnikov

text:
               8.10.2013

               SK

               Úradný vestník Európskej únie

               L 265/3

         VYKONÁVACIE NARIADENIE KOMISIE (EÚ) č. 959/2013
   zo 7. októbra 2013,
   ktorým sa mení a dopĺňa nariadenie (EÚ) č. 1291/2009 týkajúce sa výberu vykazujúcich podnikov na účely určenia príjmov poľnohospodárskych podnikov
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1217/2009 z 30. novembra 2009 o vytvorení siete na zhromažďovanie účtovných údajov o príjmoch a o hospodárskej činnosti poľnohospodárskych podnikov v Európskom spoločenstve (1), a najmä na jeho článok 5 ods. 4 a článok 7 ods. 2,
   keďže:

               (1)

               V článku 2 nariadenia Komisie (EÚ) č. 1291/2009 (2) sa stanovujú limity ekonomickej veľkosti poľnohospodárskych podnikov a v prílohe k uvedenému nariadeniu sa určuje počet vykazujúcich podnikov za oblasť. Z dôvodu pristúpenia Chorvátska by sa mal stanoviť limit, ako aj počet vykazujúcich podnikov pre tento nový členský štát.

               (2)

               Okrem toho sa musí stanoviť dátum, do ktorého Chorvátsko musí predložiť Komisii svoj prvý plán výberu vykazujúcich podnikov.

               (3)

               Štrukturálne zmeny v Taliansku viedli k zníženiu počtu najmenších podnikov a k zmenšeniu ich príspevku k celkovej poľnohospodárskej produkcii, čo znamená, že už nie je potrebné zohľadňovať tieto podniky v oblasti zisťovania s cieľom pokryť najvýznamnejšie časti poľnohospodárskej činnosti. S cieľom zabezpečiť efektívnejšiu reprezentatívnosť talianskej vzorky by sa mal upraviť limit pre Taliansko a prispôsobiť počet poľnohospodárskych podnikov.

               (4)

               Nariadenie (EÚ) č. 1291/2009 by sa preto malo zodpovedajúcim spôsobom zmeniť.

               (5)

               Opatrenia stanovené v tomto nariadení sú v súlade so stanoviskom Výboru Spoločenstva pre účtovnú dátovú sieť poľnohospodárskych podnikov,

         PRIJALA TOTO NARIADENIE:
   Článok 1
   Nariadenie (EÚ) č. 1291/2009 sa mení takto:

               1.

               Článok 2 sa mení takto:

                           a)

                           medzi zarážky týkajúce sa Francúzska a Talianska sa vkladá táto zarážka:

                                       „—

                                       :

                                       Chorvátsko

                                       :

                                       4 000 EUR“

                           b)

                           zarážka týkajúca sa Talianska sa nahrádza takto:

                                       „—

                                       :

                                       Taliansko

                                       :

                                       8 000 EUR“

               2.

               V druhom odseku článku 5 sa dopĺňa táto veta:
               „Na účtovný rok 2013 Chorvátsko oznámi Komisii svoj plán výberu do 31. októbra 2013.“

               3.

               Príloha sa mení v súlade s prílohou k tomuto nariadeniu.

         Článok 2
   Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
   V prípade Chorvátska sa uplatňuje od účtovného roku 2013.
   V prípade Talianska sa uplatňuje od účtovného roku 2014.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. októbra 2013

            Za Komisiu

            predseda

         José Manuel BARROSO

      (1)  Ú. v. EÚ L 328, 15.12.2009, s. 27.

      (2)  Nariadenie Komisie (EÚ) č. 1291/2009 z 18. decembra 2009 týkajúce sa výberu vykazujúcich podnikov na účely určenia príjmov poľnohospodárskych podnikov (Ú. v. EÚ L 347, 24.12.2009, s. 14).

      PRÍLOHA

                  1.

                  Do prílohy k nariadeniu (EÚ) č. 1291/2009 sa medzi riadky týkajúce sa Francúzska a Talianska vkladá tento riadok:

                              „860

                              CHORVÁTSKO

                              1 251“

                  2.

                  Riadky týkajúce sa Talianska sa nahrádzajú takto:

                              „TALIANSKO

                              221

                              Valle D’Aosta

                              170

                              222

                              Piemont

                              594

                              230

                              Lombardsko

                              717

                              241

                              Trento

                              282

                              242

                              Bolzano

                              338

                              243

                              Benátsko

                              707

                              244

                              Friuli

                              451

                              250

                              Ligúria

                              431

                              260

                              Emilia Romagna

                              873

                              270

                              Toskánsko

                              577

                              281

                              Marche

                              452

                              282

                              Umbria

                              460

                              291

                              Lazio

                              587

                              292

                              Abruzzo

                              572

                              301

                              Molise

                              342

                              302

                              Kampánia

                              667

                              303

                              Kalábria

                              510

                              311

                              Apúlia

                              723

                              312

                              Basilicata

                              400

                              320

                              Sicília

                              706

                              330

                              Sardínia

                              547

                              Taliansko celkom

                              11 106“


title: Vykonávacie nariadenie Komisie (EÚ) č. 873/2014 z  8. augusta 2014 o zatriedení určitého tovaru do kombinovanej nomenklatúry

text:
               13.8.2014

               SK

               Úradný vestník Európskej únie

               L 240/2

         VYKONÁVACIE NARIADENIE KOMISIE (EÚ) č. 873/2014
   z 8. augusta 2014
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:

               (1)

               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

               (2)

               V nariadení (EHS) č. 2658/87 sa stanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

               (3)

               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.

               (4)

               Je potrebné umožniť, aby sa držiteľ záväznej informácie o nomenklatúrnom zatriedení vydanej súvislosti s tovarom, na ktorý sa vzťahuje toto nariadenie, ktorá nie je v súlade s týmto nariadením, mohol na túto informáciu aj naďalej odvolávať počas určitého obdobia podľa článku 12 ods. 6 nariadenia Rady (EHS) č. 2913/92 (2). Toto obdobie by malo byť stanovené na tri mesiace.

               (5)

               Opatrenia stanovené v tomto nariadení sú v súlade so stanoviskom Výboru pre colný kódex,

         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväznú informáciu o nomenklatúrnom zatriedení, ktorá nie je v súlade s týmto nariadením, je možné odvolávať sa aj naďalej v súlade s článkom 12 ods. 6 nariadenia (EHS) č. 2913/92 počas troch mesiacov od dátumu nadobudnutia účinnosti tohto nariadenia.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. augusta 2014

            Za Komisiu

            v mene predsedu

         Martine REICHERTS

            členka Komisie

      (1)  Ú. v. ES L 256, 7.9.1987, s. 1.

      (2)  Nariadenie Rady (EHS) č. 2913/92 (EHS) z 12. októbra 1992, ktorým sa ustanovuje Colný kódex Spoločenstva (Ú. v. ES L 302, 19.10.1992, s. 1).

      PRÍLOHA

                  Opis tovaru

                  Zatriedenie
                  (číselný znak KN)

                  Odôvodnenie

                  (1)

                  (2)

                  (3)

                              1.

                              Výrobok pozostávajúci z guľatej časti s priemerom približne 15 cm a predĺženia v tvare trubice s dĺžkou približne 20 cm.
                              Na hornej strane výrobku je kruhový otvor umožňujúci prívod vzduchu. Na spodnej strane sa na konci predĺženia nachádza plastový ventil.
                              Vonkajší povrch je zhotovený z dvoch častí textilného materiálu z vnútornej strany potiahnutých a zlepených spolu.
                              Vo vnútri je zaguľatený valec z plastovej peny s výrezom v strede.
                              Zakrytím kruhového otvoru v hornej časti a vyvinutím tlaku sa vzduch prenáša cez predĺženie a ventil, aby sa nafúkol špeciálny vzduchový matrac.
                              Výrobok sa predkladá ako minipumpa.
                              (Pozri fotografiu A.) (1)

                  8414 20 80

                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 8414, 8414 20 a 8414 20 80.
                  Vzhľadom na svoje objektívne charakteristické vlastnosti je výrobok vzduchová pumpa s ručnou obsluhou, ktorá je ovládaná výlučne ľudskou silou. Pumpy s ručnou obsluhou, ktoré sú ovládané výlučne ľudskou silou a ktoré sú navrhnuté na nafúknutie špeciálnych vzduchových matracov, patria do podpoložiek 8414 20 20 a 8414 20 82 (pozri tiež vysvetlivky ku kombinovanej nomenklatúre, podpoložky 8414 20 20 a 8414 20 80).
                  Výrobok sa preto má zatriediť pod číselný znak KN 8414 20 80 ako ostatné vzduchové pumpy s ručnou obsluhou.

                              2.

                              Výrobok v tvare obličky (s rozmermi približne 35 cm × 17 cm), s predĺžením v tvare trubice (s dĺžkou približne 25 cm), na ktorom sú tri ventily.
                              Na spodnej strane výrobku je ventil umožňujúci prívod vzduchu. Na hornej strane sa na konci predĺženia nachádzajú dva plastové ventily umiestnené vedľa seba.
                              Vonkajší povrch je zhotovený z dvoch častí textilného materiálu z vnútornej strany potiahnutých a zlepených spolu.
                              Vo vnútri je oválna časť z plastovej peny s výrezom. Tento výrez je na spodnej strane vybavený ventilom.
                              Zakrytím ventilu na spodnej strane a vyvinutím tlaku sa vzduch prenáša cez predĺženie a najkrajnejší ventil, aby sa nafúkol špeciálny vzduchový matrac.
                              Výrobok sa predkladá ako minipumpa. Môže byť tiež použitý aj ako vankúš, pretože vložením jedného z ventilov na predĺžení do druhého ventilu sa zabráni vyfúknutiu vzduchu z výrobku.
                              (Pozri fotografiu B.) (1)

                  8414 20 80

                  Zatriedenie je určené všeobecnými pravidlami 1, 3 písm. c) a 6 na interpretáciu kombinovanej nomenklatúry a znením číselných znakov KN 8414, 8414 20 a 8414 20 80.
                  Na jednej strane je tento výrobok nafukovací vankúš a ako taký je kempingovým tovarom patriacim do položky 6306 [pozri tiež vysvetlivky k harmonizovanému systému k položke 6306 (5)]. Na druhej strane je výrobok takisto vzduchovou pumpou s ručnou obsluhou, ktorá je ovládaná výlučne ľudskou silou a navrhnutá na nafúknutie špeciálneho vzduchového matraca a ktorá ako taká patrí do položky 8414 (pozri tiež vysvetlivky ku kombinovanej nomenklatúre k podpoložkám 8414 20 20 a 8414 20 80).
                  Keďže ani jedna z týchto dvoch položiek nie je v zmysle všeobecného pravidla 3 písm. a) na interpretáciu kombinovanej nomenklatúry špecifickejšia než tá druhá a keďže sa výrobok nemôže zatriediť podľa všeobecného pravidla 3 písm. b) na interpretáciu kombinovanej nomenklatúry, zatriedi sa do poslednej položky v numerickom poradí z dvoch položiek (6306 a 8414), ktoré prichádzajú do úvahy v zmysle všeobecného pravidla 3 písm. c) na interpretáciu kombinovanej nomenklatúry.
                  Výrobok sa preto má zatriediť pod číselný znak KN 8414 20 80 ako ostatné vzduchové pumpy s ručnou obsluhou.

                  Fotografia A

                  Fotografia B

         (1)  Obrázok slúži len na informačné účely.


title: Vykonávacie nariadenie Komisie (EÚ) 2017/493 z 21. marca 2017 o uvoľnení zábezpek v súvislosti s dovoznými colnými kvótami Únie na hydinové mäso s pôvodom na Ukrajine riadenými vykonávacím nariadením (EÚ) 2015/2078

text:
               22.3.2017

               SK

               Úradný vestník Európskej únie

               L 76/16

         VYKONÁVACIE NARIADENIE KOMISIE (EÚ) 2017/493
   z 21. marca 2017
   o uvoľnení zábezpek v súvislosti s dovoznými colnými kvótami Únie na hydinové mäso s pôvodom na Ukrajine riadenými vykonávacím nariadením (EÚ) 2015/2078
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 187 písm. a), c) a d),
   keďže:

               (1)

               Vykonávacím nariadením Komisie (EÚ) 2015/2078 (2) sa otvárajú colné kvóty Únie na hydinové mäso s pôvodom na Ukrajine a stanovuje sa ich správa.

               (2)

               Po potvrdení výskytu vysokopatogénnej vtáčej chrípky u hydiny (HPAI) na území Ukrajiny 30. novembra 2016 a podľa požiadaviek pre krajiny, ktoré by sa mali považovať za krajiny bez výskytu HPAI, ako je stanovené v článku 9 nariadenia Komisie (ES) č. 798/2008 (3), sa územie Ukrajiny nemôže považovať za územie bez výskytu uvedenej choroby. V dôsledku toho nemohli ukrajinské orgány vydávať veterinárne osvedčenia potrebné na vývoz hydiny a výrobkov z hydiny do Únie.

               (3)

               Na základe informácií predložených Ukrajinou, vykonávacím nariadením Komisie (EÚ) 2017/193 (4) sa zmenilo okrem iného nariadenie (ES) č. 798/2008 tak, aby sa obmedzil vstup zásielok hydiny a výrobkov z hydiny do Únie len na tie oblasti na Ukrajine, ktoré sú postihnuté HPAI. Preto mohli ukrajinské orgány od 7. februára 2017 vydávať veterinárne osvedčenia na vývoz hydiny a výrobkov z hydiny do Únie z oblastí, ktoré nie sú postihnuté HPAI.

               (4)

               V dôsledku toho hospodárske subjekty, ktoré získali dovozné práva a dovozné licencie na dovoz hydinového mäsa v rámci dovozných colných kvót uvedených vo vykonávacom nariadení (EÚ) 2015/2078 na obdobie colnej kvóty od 1. januára 2016 do 31. decembra 2016, nemohli tieto výrobky získať od 30. novembra 2016 do 31. decembra 2016. Okrem toho hospodárske subjekty, ktoré získali dovozné práva na čiastkové obdobie colnej kvóty od 1. januára 2017 do 31. marca 2017, by mali ťažkosti pri získavaní daných výrobkov, keďže ich bolo možné dovážať až po 7. februári 2017, ako aj vzhľadom na pretrvávajúce obmedzenia týkajúce sa určitých oblastí na Ukrajine.

               (5)

               Preto je potrebné stanoviť, aby sa za určitých podmienok uvoľnili zábezpeky zložené v súvislosti s uvedenými dovoznými právami a následnými dovoznými licenciami, ktoré neboli použité do 31. decembra 2016 a zábezpeky zložené v súvislosti s uvedenými dovoznými právami, ktoré sa nevyužijú do 31. decembra 2017.

               (6)

               Keďže toto opatrenie sa môže týkať zábezpek, ktoré boli zložené na konci roka 2015 alebo na začiatku roka 2016, hospodárske subjekty by mali mať možnosť požiadať o uvoľnenie čo najskôr. Toto nariadenie by preto malo nadobudnúť účinnosť dňom nasledujúcim po jeho uverejnení.

               (7)

               Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   Článok 1
   Uvoľnenie zábezpek týkajúcich sa obdobia od 1. januára do 31. decembra 2016
   1.   Na žiadosť príslušných hospodárskych subjektov sa uvoľňujú zábezpeky, ktoré súvisia s dovoznými právami a dovoznými licenciami a ktoré boli zložené podľa článku 3 ods. 2 prípadne článku 4 ods. 4 vykonávacieho nariadenia (EÚ) 2015/2078 pod podmienkou, že tieto dovozné práva alebo dovozné licencie boli do 31. decembra 2016 využité len sčasti alebo neboli využité vôbec.
   2.   Zábezpeky uvedené v odseku 1 sa uvoľnia pomerne k dovozným právam a dovozným licenciám, ktoré neboli do 31. decembra 2016 využité.
   Článok 2
   Uvoľnenie zábezpek týkajúcich sa obdobia od 1. januára 2017 do 31. decembra 2017
   1.   Na žiadosť príslušných hospodárskych subjektov sa uvoľňujú zábezpeky, ktoré súvisia s dovoznými právami udelenými v súvislosti s čiastkovým obdobím od 1. januára do 31. marca 2017, a ktoré boli zložené podľa článku 3 ods. 2 vykonávacieho nariadenia (EÚ) 2015/2078, a to pod podmienkou, že tieto dovozné práva boli do 31. decembra 2017 využité len sčasti alebo neboli využité vôbec.
   2.   Zábezpeky uvedené v odseku 1 sa uvoľnia pomerne k dovozným právam, ktoré neboli do 31. decembra 2017 využité.
   Článok 3
   Nadobudnutie účinnosti
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 21. marca 2017

            Za Komisiu

            predseda

         Jean-Claude JUNCKER

      (1)  Ú. v. EÚ L 347, 20.12.2013, s. 671.

      (2)  Vykonávacie nariadenie Komisie (EÚ) 2015/2078 z 18. novembra 2015, ktorým sa otvárajú dovozné colné kvóty Únie na hydinové mäso s pôvodom na Ukrajine a ktorým sa stanovuje ich správa (Ú. v. EÚ L 302, 19.11.2015, s. 63).

      (3)  Nariadenie Komisie (ES) č. 798/2008 z 8. augusta 2008, ktorým sa ustanovuje zoznam tretích krajín, území, oblastí alebo jednotiek, z ktorých možno do Spoločenstva dovážať alebo cez jeho územie prevážať hydinu a výrobky z hydiny, a podmienky veterinárneho osvedčovania (Ú. v. EÚ L 226, 23.8.2008, s. 1).

      (4)  Vykonávacie nariadenie Komisie (EÚ) 2017/193 z 3. februára 2017, ktorým sa mení príloha II k rozhodnutiu 2007/777/ES a príloha I k nariadeniu (ES) č. 798/2008, pokiaľ ide o položky týkajúce sa Ukrajiny v zoznamoch tretích krajín, z ktorých je povolený vstup určitých komodít do Únie v súvislosti s vysokopatogénnou vtáčou chrípkou (Ú. v. EÚ L 31, 4.2.2017, s. 13).


title: Vykonávacie nariadenie Rady (EÚ) 2015/2350 zo 16. decembra 2015, ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii

text:
               17.12.2015

               SK

               Úradný vestník Európskej únie

               L 331/1

         VYKONÁVACIE NARIADENIE RADY (EÚ) 2015/2350
   zo 16. decembra 2015,
   ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (EÚ) č. 36/2012 z 18. januára 2012 o reštriktívnych opatreniach s ohľadom na situáciu v Sýrii, ktorým sa zrušuje nariadenie (EÚ) č. 442/2011 (1), a najmä na jeho článok 32 ods. 1,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 18. januára 2012 prijala nariadenie (EÚ) č. 36/2012.

               (2)

               Jedna osoba a dva subjekty by už nemali byť uvedené v zozname fyzických a právnických osôb, subjektov alebo orgánov, na ktoré sa vzťahujú reštriktívne opatrenia, uvedenom v prílohe II k nariadeniu (EÚ) č. 36/2012.

               (3)

               Nariadenie (EÚ) č. 36/2012 by sa preto malo zodpovedajúcim spôsobom zmeniť,

         PRIJALA TOTO NARIADENIE:
   Článok 1
   Príloha II k nariadeniu (EÚ) č. 36/2012 sa mení tak, ako sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. decembra 2015

            Za Radu

            predsedníčka

         C. DIESCHBOURG

      (1)  Ú. v. EÚ L 16, 19.1.2012, s. 1.

      PRÍLOHA
      Zo zoznamu uvedeného v prílohe II k nariadeniu (EÚ) č. 36/2012 sa týmto vypúšťa táto osoba a tieto dva subjekty, ako aj s nimi súvisiace záznamy:
      A.   Osoby
      č. 205. Samir Hamsho
      B.   Subjekty
      č. 68. Syria Steel SA
      č. 69. Al Buroj Trading


title: Vykonávacie nariadenie Komisie (EÚ) č. 1079/2012 zo 16. novembra 2012 , ktorým sa ustanovujú požiadavky na kanálový rozstup pri hlasovej komunikácii pre jednotný európsky vzdušný priestor  Text s významom pre EHP

text:
               17.11.2012

               SK

               Úradný vestník Európskej únie

               L 320/14

         VYKONÁVACIE NARIADENIE KOMISIE (EÚ) č. 1079/2012
   zo 16. novembra 2012,
   ktorým sa ustanovujú požiadavky na kanálový rozstup pri hlasovej komunikácii pre jednotný európsky vzdušný priestor
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 552/2004 z 10. marca 2004 o interoperabilite siete manažmentu letovej prevádzky v Európe (nariadenie o interoperabilite) (1), a najmä na jeho článok 3 ods. 5,
   keďže:

               (1)

               Komisia udelila Eurocontrolu v súlade s článkom 8 ods. 1 nariadenia Európskeho parlamentu a Rady (ES) č. 549/2004 z 10. marca 2004, ktorým sa stanovuje rámec na vytvorenie jednotného európskeho neba (rámcové nariadenie) (2), poverenie na vypracovanie požiadaviek na koordinované zavedenie hlasovej komunikácie zem-vzduch založenej na kanálovom rozstupe 8,33 kHz. Toto nariadenie sa zakladá na výslednej správe o poverení z 12. júla 2011.

               (2)

               Prvá fáza poverenia viedla k prijatiu nariadenia Komisie (ES) č. 1265/2007 z 26. októbra 2007, ktorým sa ustanovujú požiadavky na kanálový odstup pri hlasovej komunikácii zem-vzduch pre jednotný európsky vzdušný priestor (3), ktorého cieľom bolo koordinované zavedenie hlasovej komunikácie zem-vzduch založenej na kanálovom rozstupe 8,33 kHz vo vzdušnom priestore nad letovou hladinou (ďalej len „FL“) 195.

               (3)

               Určité ustanovenia nariadenia (ES) č. 1265/2007, najmä ustanovenia týkajúce sa postupov, sa už uplatňovali vo vzdušnom priestore pod FL 195.

               (4)

               Predchádzajúce prevody na kanálový rozstup 8,33 kHz nad FL 195 znížili preťaženie frekvencií, ale neodstránili ho. Pre mnohé členské štáty je čoraz zložitejšie uspokojiť dopyt po pridelení nových frekvencií v pásme leteckej pohyblivej služby 117,975 – 137 MHz (ďalej len „pásmo VHF“).

               (5)

               Jediná reálna možnosť, ako vyriešiť problém strednodobého a dlhodobého preťaženia v pásme VHF, je ďalšie zavádzanie hlasovej komunikácie zem-vzduch založenej na kanálovom rozstupe 8,33 kHz.

               (6)

               Neschopnosť vyhovieť budúcemu dopytu po pridelení frekvencií oneskorí alebo znemožní zlepšenia zamerané na zvýšenie kapacity vzdušného priestoru a povedie k väčším oneskoreniam, ktoré si vyžiadajú značné náklady.

               (7)

               Manažér siete zriadený nariadením Komisie (EÚ) č. 677/2011 zo 7. júla 2011, ktorým sa ustanovujú podrobné pravidlá vykonávania funkcií siete manažmentu letovej prevádzky (ATM) a ktorým sa mení a dopĺňa nariadenie (EÚ) č. 691/2010 (4), koordinuje a harmonizuje procesy a postupy s cieľom zlepšiť efektívnosť manažmentu leteckých frekvencií. Koordinuje aj včasné určenie potrieb a riešenie problémov s frekvenciami.

               (8)

               Harmonizované využívanie frekvencií v celom európskom vzdušnom priestore na základe zodpovednosti členských štátov za konkrétne aplikácie bude viesť k ďalšej optimalizácii využívania obmedzených zdrojov rádiového spektra. Preto by sa pri prevode na kanálový rozstup frekvencií 8,33 kHz mali zohľadniť prípadné opatrenia manažéra siete, týkajúce sa harmonizovaného využívania frekvencií najmä všeobecným letectvom na účely komunikácie vzduch – vzduch a pre konkrétne aplikácie súvisiace s činnosťami všeobecného letectva.

               (9)

               Investície vynaložené v dôsledku nariadenia (ES) č. 1265/2007 značne znížili náklady na zavedenie kanálového rozstupu 8,33 kHz vo vzdušnom priestore pod FL 195 poskytovateľom letových navigačných služieb a prevádzkovateľom vykonávajúcim lety nad FL 195.

               (10)

               Požiadavka, aby boli lietadlá všeobecného letectva, ktoré sú prevádzkované podľa pravidiel pre let za viditeľnosti, vybavené rádiom s možnosťou kanálového rozstupu 8,33 kHz, si vyžiada značné náklady s obmedzenými prevádzkovými prínosmi pre tieto lietadlá.

               (11)

               Špecifikácia ED-23B Európskej organizácie pre zariadenia civilného letectva (Eurocae) by sa mala považovať za dostatočný prostriedok preukazovania súladu, pokiaľ ide o spôsobilosť palubného vybavenia.

               (12)

               Palubné vybavenie, ktoré je v súlade so špecifikáciou ED-23C Eurocae, poskytuje zlepšené komunikačné vlastnosti. Malo by sa preto uprednostniť pred špecifikáciou ED-23B, kedykoľvek je to možné.

               (13)

               Ustanovenia týkajúce sa štátnych lietadiel by mali zohľadniť osobitné obmedzenia týchto lietadiel so zodpovedajúcimi lehotami na prebratie.

               (14)

               Toto nariadenie by sa v súlade s článkom 1 ods. 2 nariadenia (ES) č. 549/2004 nemalo vzťahovať na vojenské operácie a výcvik.

               (15)

               Členské štáty, ktoré uplatňujú kombinované požiadavky Organizácie Severoatlantickej zmluvy (ďalej len „NATO“) na frekvencie, by mali zachovať frekvenciu 122,1 MHz v kanálovom rozstupe 25 kHz pre štátne lietadlá nevybavené rádiom s možnosťou kanálového rozstupu 8,33 kHz, dokiaľ sa nenájde vhodná alternatíva.

               (16)

               S cieľom udržať alebo zvýšiť súčasnú úroveň bezpečnosti prevádzky by členské štáty mali zabezpečiť, aby príslušné strany uskutočnili posúdenie bezpečnosti vrátane postupov identifikácie nebezpečenstva, posúdenia rizika a jeho zmierňovania. Harmonizované vykonávanie týchto postupov v systémoch, na ktoré sa vzťahuje toto nariadenie, si vyžaduje, aby sa určili osobitné bezpečnostné požiadavky pre všetky požiadavky na interoperabilitu a výkonnosť.

               (17)

               V súlade s nariadením (ES) č. 552/2004 by sa vo vykonávacích pravidlách pre interoperabilitu mali opísať konkrétne postupy posudzovania zhody, ktoré sa použijú na posúdenie zhody zložiek alebo ich vhodnosti na používanie, ako aj na overovanie systémov.

               (18)

               Úroveň vyspelosti trhu so zložkami, na ktoré sa uplatňuje toto nariadenie, je taká, že ich zhoda alebo vhodnosť na používanie môžu byť uspokojivo posúdené prostredníctvom vnútornej kontroly výroby, ktorá využíva postupy založené na module A v prílohe II k rozhodnutiu Európskeho parlamentu a Rady č. 768/2008/ES z 9. júla 2008 o spoločnom rámci na uvádzanie výrobkov na trh a o zrušení rozhodnutia 93/465/EHS (5).

               (19)

               Z dôvodu jasnosti by sa nariadenie Komisie (ES) č. 1265/2007 malo zrušiť.

               (20)

               Opatrenia stanovené v tomto nariadení sú v súlade so stanoviskom Výboru pre jednotné nebo,

         PRIJALA TOTO NARIADENIE:
   Článok 1
   Predmet úpravy
   V tomto nariadení sa ustanovujú požiadavky na koordinované zavedenie hlasovej komunikácie zem-vzduch založenej na kanálovom rozstupe 8,33 kHz.
   Článok 2
   Rozsah pôsobnosti
   1.   Toto nariadenie sa uplatňuje na všetky rádiá pracujúce v pásme 117,975 – l37 MHz (ďalej len „pásmo VHF“) pridelenom pre leteckú pohyblivú službu vrátane systémov, ich zložiek a súvisiacich postupov.
   2.   Toto nariadenie sa uplatňuje na systémy spracovania letových údajov slúžiace stanovištiam riadenia letovej prevádzky, ktoré poskytujú služby pre všeobecnú letovú prevádzku, na ich zložky a súvisiace postupy.
   3.   Toto nariadenie sa uplatňuje na všetky lety prevádzkované v rámci všeobecnej letovej prevádzky vo vzdušnom priestore regiónu EUR Medzinárodnej organizácie pre civilné letectvo (ďalej len „ICAO“), v ktorom sú členské štáty zodpovedné za poskytovanie letových prevádzkových služieb v súlade s nariadením Európskeho parlamentu a Rady (ES) č. 550/2004 (6).
   4.   Požiadavky na prevod sa nevzťahujú na pridelenia frekvencií:

               a)

               ktoré zostanú v kanálovom rozstupe 25 kHz na týchto frekvenciách:

                           i)

                           tiesňovej frekvencii (121,5 MHz);

                           ii)

                           pomocnej frekvencii pre činnosti pátrania a záchrany (123,1 MHz);

                           iii)

                           frekvenciách VHF číslicového spoja (VDL) (136,725 MHz, 136,775 MHz, 136,825 MHz, 136,875 MHz, 136,925 MHz a 136,975 MHz) a

                           iv)

                           frekvenciách systému adresovania a hlásenia leteckých komunikácií (ACARS – aircraft communications addressing and reporting system) (131,525 MHz, 131,725 MHz a 131,825 MHz);

               b)

               ak sa používa modulácia nosnej frekvencie v rámci kanálového rozstupu 25 kHz.

         5.   Možnosť kanálového rozstupu 8,33 kHz sa nevyžaduje od rádií, ktoré sa majú prevádzkovať výlučne v rámci jedného alebo niekoľkých pridelení frekvencií, ktoré zostanú v kanálovom rozstupe 25 kHz.
   Článok 3
   Vymedzenie pojmov
   Na účely tohto nariadenia sa použije vymedzenie pojmov stanovené v článku 2 nariadenia (ES) č. 549/2004. Okrem toho sa uplatňuje toto vymedzenie pojmov:

               1.

               „kanál“ znamená číselné označenie používané v spojení s nastavením zariadenia hlasovej komunikácie, ktoré umožňuje jedinečnú identifikáciu vhodnej rádiokomunikačnej frekvencie a kanálového rozstupu;

               2.

               „kanálový rozstup 8,33 kHz“ znamená kanálový rozstup, kde nominálne stredné frekvencie kanálu sú navzájom oddelené v intervaloch po 8,33 kHz;

               3.

               „rádio“ znamená akékoľvek nainštalované, prenosné alebo ručné zariadenie určené na prenos a/alebo prijímanie vysielania v pásme VHF;

               4.

               „ústredný register“ znamená register, v ktorom vnútroštátny manažér frekvencií registruje potrebné prevádzkové, technické a administratívne údaje pre každé pridelenie frekvencie v súlade s nariadením (EÚ) č. 677/2011;

               5.

               „prevod na 8,33 kHz“ znamená nahradenie pridelenia frekvencií s kanálovým rozstupom 25 kHz registrovaného v ústrednom registri pridelením frekvencií s kanálovým rozstupom 8,33 kHz;

               6.

               „pridelenie frekvencie“ znamená povolenie udelené zo strany členského štátu na používanie rádiovej frekvencie alebo kanálu rádiovej frekvencie na základe stanovených podmienok na účel činnosti rádiového vybavenia;

               7.

               „prevádzkovateľ“ znamená osobu, organizáciu alebo podnik, ktoré sa zaoberajú prevádzkou lietadiel alebo ponúkajú prevádzku lietadiel;

               8.

               „lety podľa pravidiel letu za viditeľnosti“ znamenajú akékoľvek lety podľa pravidiel letu za viditeľnosti, tak ako sú definované v prílohe 2 k Chicagskému dohovoru o medzinárodnom civilnom letectve z roku 1944 (ďalej len „Chicagský dohovor“);

               9.

               „štátne lietadlo“ znamená akékoľvek lietadlo, ktoré používajú ozbrojené sily, colná správa alebo polícia;

               10.

               „prevádzka s moduláciou nosnej frekvencie“ znamená prípad, keď stanovené operačné pokrytie nemôže zaistiť jediný pozemný vysielač a keď sú signály z dvoch alebo viacerých pozemných vysielačov vyrovnané nominálnou strednou frekvenciou kanálu s cieľom minimalizovať problémy rušenia;

               11.

               „rádiové vybavenie lietadiel“ znamená jedno alebo viac rádií umiestnených na palube lietadla, ktoré používa oprávnený člen letovej posádky za letu;

               12.

               „modernizácia rádia“ znamená nahradenie rádia iným modelom rádia alebo rádiom s iným číslom dielu;

               13.

               „určené operačné pokrytie“ znamená objem vzdušného priestoru, v ktorom sa poskytuje určitá služba a v ktorom sa službe poskytuje frekvenčná ochrana;

               14.

               „stanovište riadenia letovej prevádzky“ (ďalej len „stanovište ATC“) znamená oblastné stredisko riadenia, približovacie stanovište riadenia alebo letiskovú riadiacu vežu;

               15.

               „pracovisko“ znamená zariadenie a technické vybavenie, v ktorom pracovník letových prevádzkových služieb (ďalej len „ATS“) plní úlohy týkajúce sa jeho pracovných povinností;

               16.

               „rádiotelefónia“ znamená formu rádiovej komunikácie určenú v prvom rade na výmenu informácií vo forme reči;

               17.

               „koordinačná dohoda“ znamená dohodu medzi dvoma susednými stanovišťami ATS, ktorá stanovuje spôsob koordinácie ich zodpovednosti za riadenie letovej prevádzky;

               18.

               „integrovaný systém spracovania počiatočného letového plánu“ (ďalej len „IFPS“) znamená systém v rámci siete riadenia letovej prevádzky v Európe, prostredníctvom ktorého sa poskytuje služba centralizovaného spracovania, distribúcie a plánovania letov, prijatie, validácia a distribúcia letových plánov v rámci vzdušného priestoru, na ktorý sa vzťahuje toto nariadenie;

               19.

               „štátne lietadlo dopravného typu“ znamená štátne lietadlo s pevnými krídlami, ktoré je skonštruované na účely prepravy osôb a/alebo nákladu;

               20.

               „prevádzkovateľ letiska“ znamená riadiaci orgán letiska, ako je vymedzený v nariadení Rady (EHS) č. 95/93 (7);

               21.

               „komunikácia pri riadení prevádzky“ znamená komunikáciu uskutočňovanú prevádzkovateľmi lietadiel, ktorá má tiež vplyv na bezpečnosť leteckej dopravy a pravidelnosť a efektívnosť letov.

         Článok 4
   Požiadavky na interoperabilitu a výkonnosť rádiového vybavenia
   1.   Výrobcovia rádií, ktoré majú byť prevádzkované v pásme VHF alebo ich oprávnení zástupcovia usadení v Únii zabezpečia, aby od 17. novembra 2013 mali všetky rádiá uvedené na trh možnosť kanálového rozstupu 8,33 kHz.
   2.   Poskytovatelia letových navigačných služieb, prevádzkovatelia a iní užívatelia alebo vlastníci rádií zabezpečia, aby akékoľvek rádiové vybavenie uvedené do prevádzky od 17. novembra 2013 malo možnosť kanálového rozstupu 8,33 kHz.
   3.   Členské štáty zabezpečia, aby lietadlá, ktorým bolo samostatné osvedčenie o letovej spôsobilosti alebo samostatné povolenie na let prvýkrát v Únii vydané 17. novembra 2013 alebo po tomto dni a na ktoré sa vzťahuje požiadavka na rádiové vybavenie, boli vybavené rádiom s možnosťou kanálového rozstupu 8,33 kHz.
   4.   Poskytovatelia letových navigačných služieb, prevádzkovatelia a iní užívatelia alebo vlastníci rádií zabezpečia, aby ich rádiá od 17. novembra 2013 mali možnosť kanálového rozstupu 8,33 kHz, kedykoľvek prejdú modernizáciou.
   5.   Členské štáty zabezpečia, aby najneskôr do 31. decembra 2017 mali všetky rádiá možnosť kanálového rozstupu 8,33 kHz s výnimkou pozemných rádií prevádzkovaných poskytovateľmi letových navigačných služieb.
   6.   Okrem možnosti kanálového rozstupu 8,33 kHz musí byť vybavenie uvedené v odsekoch 1 až 5 schopné naladiť sa na kanály s rozstupom 25 kHz.
   7.   Užívatelia alebo vlastníci pozemných rádií s možnosťou kanálového rozstupu 8,33 kHz zabezpečia, aby výkonnosť týchto rádií a vysielacej/prijímacej pozemnej zložky bola v súlade s normami ICAO stanovenými v bode 1 prílohy II.
   8.   Užívatelia alebo vlastníci rádiového vybavenia lietadiel s možnosťou kanálového rozstupu 8,33 kHz zabezpečia, aby výkonnosť týchto rádií bola v súlade s normami ICAO stanovenými v bode 2 prílohy II.
   Článok 5
   Povinnosti prevádzkovateľov
   1.   Prevádzkovateľ nesmie prevádzkovať lietadlo nad FL 195, ak rádiové vybavenie lietadla nemá možnosť kanálového rozstupu 8,33 kHz.
   2.   Od 1. januára 2014 prevádzkovateľ nesmie prevádzkovať lietadlo, ktoré letí podľa pravidiel pre let podľa prístrojov v triede vzdušného priestoru A, B alebo C členských štátov uvedených na zozname v prílohe I, ak rádiové vybavenie lietadla nemá možnosť kanálového rozstupu 8,33 kHz.
   3.   S ohľadom na povinné vybavenie rádiom s možnosťou kanálového rozstupu 8,33 kHz uvedené v odseku 2 prevádzkovateľ nesmie prevádzkovať lietadlo, ktoré letí podľa pravidiel pre let za viditeľnosti v oblastiach prevádzky s kanálovým rozstupom 8,33 kHz, ak rádiové vybavenie lietadla nemá možnosť kanálového rozstupu 8,33 kHz.
   4.   Bez toho, aby bol dotknutý článok 2 ods. 5, od 1. januára 2018 nesmie prevádzkovateľ prevádzkovať lietadlo vo vzdušnom priestore, v ktorom sa vyžaduje vybavenie rádiom, ak rádiové vybavenie lietadla nemá možnosť kanálového rozstupu 8,33 kHz.
   Článok 6
   Požiadavky na prevod na 8,33 kHz
   1.   Členské štáty zabezpečia, aby boli pre sektory so spodnou hranicou na FL 195 alebo nad ňou všetky pridelenia frekvencií pre hlasovú komunikáciu prevedené na kanálový rozstup 8,33 kHz.
   2.   Ak členské štáty nemôžu za výnimočných okolností ustanovenie odseku 1 dodržať, oznámia dôvody Komisii.
   3.   Členské štáty uvedené na zozname v prílohe I uskutočnia najneskôr do 31. decembra 2014 nové prevody na kanálový rozstup 8,33 v počte rovnajúcom sa najmenej 25 % z celkového počtu pridelení frekvencií s rozstupom 25 kHz uvedených v ústrednom registri a pridelených danému oblastnému stredisku riadenia (ďalej len „ACC“) v členskom štáte. Tieto prevody nie sú obmedzené na pridelenia frekvencií pre ACC a nezahŕňajú pridelenia frekvencií pre komunikáciu pri riadení prevádzky.
   4.   Celkový počet pridelení frekvencií s rozstupom 25 kHz stredisku ACC, ktoré sú uvedené v odseku 3, nezohľadňuje:

               a)

               pridelenia frekvencií, pri ktorých sa používa modulácia nosnej frekvencie v rámci kanálového rozstupu 25 kHz;

               b)

               pridelenia frekvencií, ktoré zostávajú na rozstupe 25 kHz v dôsledku požiadavky na bezpečnosť;

               c)

               pridelenia frekvencií s rozstupom 25 kHz používané pre štátne lietadlá.

         5.   Členské štáty uvedené na zozname v prílohe I oznámia Komisii najneskôr do 31. decembra 2013 počet prevodov uskutočniteľných podľa odseku 3.
   6.   Ak nemožno dosiahnuť cieľ 25 % uvedený v odsekoch 3 a 4, členský štát v oznámení Komisii poskytne odôvodnenie, prečo nedosiahol cieľ 25 % a navrhne alternatívny termín, dokedy sa tieto prevody uskutočnia.
   7.   Oznámenie Komisii obsahuje aj pridelenia frekvencií, v prípade ktorých nie je prevod uskutočniteľný a dôvody, pre ktoré prevod nemožno uskutočniť.
   8.   Členské štáty uvedené na zozname v prílohe I zabezpečia, aby od 1. januára 2015 všetky pridelenia frekvencií pre komunikáciu pri riadení prevádzky, uvedené v ústrednom registri, boli prideleniami frekvencií s kanálovým rozstupom 8,33 kHz.
   9.   Pokiaľ nemožno z technických dôvodov súlad s odsekom 8 zabezpečiť, členské štáty najneskôr do 31. decembra 2014 oznámia Komisii pridelenia frekvencií pre komunikáciu pri riadení prevádzky, ktoré nebudú prevedené a poskytnú odôvodnenie, prečo nebudú prevedené.
   10.   Členské štáty zabezpečia, aby najneskôr do 31. decembra 2018 boli všetky pridelenia frekvencií prevedené na kanálový rozstup 8,33 kHz s výnimkou:

               a)

               pridelení frekvencií, ktoré zostávajú na rozstupe 25 kHz v dôsledku požiadavky na bezpečnosť;

               b)

               pridelení frekvencií s rozstupom 25 kHz používaných pre štátne lietadlá.

         Článok 7
   Povinnosti poskytovateľov letových navigačných služieb
   1.   Poskytovatelia letových navigačných služieb zabezpečia, aby ich systémy hlasovej komunikácie s kanálovým rozstupom 8,33 kHz umožnili prevádzkovo prijateľnú hlasovú komunikáciu medzi riadiacimi letovej prevádzky a pilotmi v rámci stanoveného operačného pokrytia.
   2.   Poskytovatelia letových navigačných služieb zavedú do svojich systémov spracovania letových údajov procesy notifikácie a začiatočnej koordinácie v súlade s nariadením Komisie (ES) č. 1032/2006 (8), a to nasledujúcim spôsobom:

               a)

               informácie o vybavenosti letu možnosťou kanálového rozstupu 8,33 kHz sa poskytujú medzi stanovišťami ATC;

               b)

               informácie o vybavenosti letu možnosťou kanálového rozstupu 8,33 kHz sú k dispozícii na príslušnom pracovisku;

               c)

               riadiaci letovej prevádzky má prostriedky na zmenu informácií o vybavenosti letu možnosťou kanálového rozstupu 8,33 kHz.

         Článok 8
   Súvisiace postupy
   1.   Poskytovatelia letových navigačných služieb, prevádzkovatelia a ostatní užívatelia rádií zabezpečia, aby sa na identifikáciu prenosného kanálu v rádiotelefonickej komunikácii používalo všetkých šesť číslic číselného označenia s výnimkou prípadov, keď piata a šiesta číslica bude nula; vtedy sa použijú len prvé štyri číslice.
   2.   Poskytovatelia letových navigačných služieb, prevádzkovatelia a ostatní užívatelia rádií zabezpečia, aby ich postupy v rámci hlasovej komunikácie zem-vzduch boli v súlade s ustanoveniami ICAO, ktoré sú uvedené v bode 3 prílohy II.
   3.   Poskytovatelia letových navigačných služieb zabezpečia, aby postupy, ktoré sa uplatňujú na lietadlá vybavené rádiom s možnosťou kanálového rozstupu 8,33 kHz a na lietadlá nevybavené takýmto rádiom, boli stanovené v koordinačných dohodách medzi stanovišťami ATS.
   4.   Všetci prevádzkovatelia a zástupcovia konajúci v ich mene zabezpečia, aby do položky 10 letového plánu pre lietadlo vybavené rádiom s možnosťou kanálového rozstupu 8,33 kHz bolo vložené písmeno Y.
   5.   Prevádzkovatelia a zástupcovia konajúci v ich mene zabezpečia, aby pri plánovaní letov vo vzdušnom priestore, kde sa vyžaduje vybavenie rádiom s možnosťou kanálového rozstupu 8,33 kHz, bol do letového plánu lietadla, ktoré takto vybavené nie je, ale bola mu udelená výnimka z povinného vybavenia, zahrnutý príslušný ukazovateľ.
   6.   V prípade zmeny stavu letu, pokiaľ ide o možnosť kanálového rozstupu 8,33 kHz, musia prevádzkovatelia alebo zástupcovia konajúci v ich mene poslať modifikačnú správu do IFPS so zodpovedajúcim ukazovateľom vloženým do príslušnej položky.
   7.   Manažér siete zabezpečí, aby systém IFPS spracúval a distribuoval informácie o možnosti kanálového rozstupu 8,33 kHz, prijaté v letových plánoch.
   Článok 9
   Opatrenia pre štátne lietadlá
   1.   Členské štáty zabezpečia, aby štátne lietadlá dopravného typu vykonávajúce lety nad FL 195 boli vybavené rádiom s možnosťou kanálového rozstupu 8,33 kHz.
   2.   Ak prekážky pri obstarávaní zabraňujú dodržiavaniu odseku 1, členské štáty zabezpečia, aby štátne lietadlá dopravného typu vykonávajúce lety nad FL 195 boli vybavené rádiom s možnosťou kanálového rozstupu 8,33 kHz najneskôr do 31. decembra 2012.
   3.   Členské štáty zabezpečia, aby štátne lietadlá nedopravného typu vykonávajúce lety nad FL 195 boli vybavené rádiom s možnosťou kanálového rozstupu 8,33 kHz.
   4.   Členské štáty môžu povoliť nedodržiavanie odseku 3 z dôvodu:

               a)

               závažných technických alebo rozpočtových obmedzení;

               b)

               prekážok pri obstarávaní.

         5.   Ak prekážky pri obstarávaní zabraňujú dodržiavaniu odseku 3, členské štáty zabezpečia, aby štátne lietadlá nedopravného typu vykonávajúce lety nad FL 195 boli vybavené rádiom s možnosťou kanálového rozstupu 8,33 kHz najneskôr do 31. decembra 2015.
   6.   Členské štáty zabezpečia, aby nové štátne lietadlá uvádzané do prevádzky od 1. januára 2014 boli vybavené rádiom s možnosťou kanálového rozstupu 8,33 kHz.
   7.   Členské štáty zabezpečia, aby od 1. januára 2014 nové rádiové vybavenie malo možnosť kanálového rozstupu 8,33 kHz vždy, keď rádiové vybavenie nainštalované na palube štátneho lietadla prejde modernizáciou.
   8.   Členské štáty zabezpečia, aby boli všetky štátne lietadlá najneskôr do 31. decembra 2018 vybavené rádiom s možnosťou kanálového rozstupu 8,33 kHz.
   9.   Bez toho, aby boli dotknuté vnútroštátne postupy na informovanie o štátnych lietadlách, doručia členské štáty Komisii najneskôr do 30. júna 2018 zoznam štátnych lietadiel, ktoré nemožno vybaviť rádiom s možnosťou kanálového rozstupu 8,33 kHz v súlade s odsekom 8 v dôsledku:

               a)

               závažných technických alebo rozpočtových obmedzení;

               b)

               prekážok pri obstarávaní.

         10.   Ak prekážky pri obstarávaní neumožňujú dodržať odsek 8, členské štáty tiež oznámia Komisii najneskôr do 30. júna 2018 termín, do ktorého budú príslušné lietadlá vybavené rádiom s možnosťou kanálového rozstupu 8,33 kHz. Najneskorším dátum pre tento termín je 31. december 2020.
   11.   Odsek 8 sa nevzťahuje na štátne lietadlá, ktoré budú do 31. decembra 2025 vyradené z prevádzky.
   12.   Poskytovatelia letových prevádzkových služieb zabezpečia, aby mohli byť štátne lietadlá, ktoré nie sú vybavené rádiom s možnosťou kanálového rozstupu 8,33 kHz, používané za predpokladu, že ich možno bezpečne prevádzkovať v rámci kapacitných limitov systému manažmentu letovej prevádzky na frekvenciách v pásme UHF alebo frekvenciách s rozstupom 25 kHz.
   13.   Členské štáty uverejnia v národných leteckých informačných publikáciách postupy na využívanie štátnych lietadiel, ktoré nie sú vybavené rádiom s možnosťou kanálového rozstupu 8,33 kHz.
   14.   Poskytovatelia letových prevádzkových služieb každý rok oznámia členskému štátu, ktorý ich vymenoval, svoje plány na využívanie štátnych lietadiel, ktoré nie sú vybavené rádiom s možnosťou kanálového rozstupu 8,33 kHz, pričom zohľadnia kapacitné limity spojené s postupmi uvedenými v odseku 13.
   Článok 10
   Požiadavky na bezpečnosť
   Členské štáty prijmú nevyhnutné opatrenia s cieľom zabezpečiť, aby akýmkoľvek zmenám v existujúcich systémoch uvedených v článku 2 ods. 1 alebo zavádzaniu nových systémov predchádzalo posúdenie bezpečnosti vrátane identifikácie rizík, hodnotenia rizík a ich zmierňovania, ktoré vykonajú zainteresované strany. V rámci tohto posudzovania bezpečnosti sa prihliadne prinajmenšom na požiadavky uvedené v prílohe III.
   Článok 11
   Zhoda zložiek alebo vhodnosť zložiek na používanie
   1.   Pred vydaním vyhlásenia ES o zhode alebo vhodnosti na používanie podľa článku 5 nariadenia (ES) č. 552/2004 posúdia výrobcovia zložiek systémov uvedených v článku 2 ods. 1 tohto nariadenia zhodu týchto zložiek alebo ich vhodnosť na používanie v súlade s požiadavkami uvedenými v časti A prílohy IV k tomuto nariadeniu.
   2.   Ak sa osvedčenie vydané v súlade s nariadením Európskeho parlamentu a Rady (ES) č. 216/2008 (9) vzťahuje na zložky, považuje sa za vyhlásenie ES o zhode alebo vhodnosti na používanie, pokiaľ obsahuje dôkaz o zhode s platnými požiadavkami tohto nariadenia na interoperabilitu, výkonnosť a bezpečnosť.
   Článok 12
   Overovanie systémov
   1.   Poskytovatelia letových navigačných služieb, ktorí svojmu vnútroštátnemu dozornému orgánu môžu preukázať alebo preukázali, že spĺňajú podmienky stanovené v prílohe V, vykonajú overenie systémov uvedených v článku 2 ods. 1 v súlade s požiadavkami stanovenými v časti C prílohy IV.
   2.   Poskytovatelia letových navigačných služieb, ktorí nemôžu preukázať, že spĺňajú podmienky stanovené v prílohe V, poveria overením systémov uvedených v článku 2 ods. 1 notifikovaný orgán. Overenie sa vykonáva v súlade s požiadavkami uvedenými v časti D prílohy IV.
   3.   Ak sa osvedčenie vydané v súlade s nariadením (ES) č. 216/2008 vzťahuje na systémy, považuje sa za vyhlásenie ES o overení, pokiaľ obsahuje dôkaz o zhode s platnými požiadavkami tohto nariadenia na interoperabilitu, výkonnosť a bezpečnosť.
   Článok 13
   Dodatočné požiadavky
   1.   Členské štáty zabezpečia, aby boli všetky príslušné zainteresované strany riadne informované o požiadavkách stanovených v tomto nariadení a náležite odborne pripravené na vykonávanie svojich pracovných funkcií.
   2.   Manažér siete zabezpečí, aby boli pracovníci prevádzkujúci systém IFPS, ktorí sa podieľajú na plánovaní letov, riadne informovaní o požiadavkách stanovených v tomto nariadení a náležite odborne pripravení na vykonávanie svojich pracovných funkcií.
   3.   Poskytovatelia letových navigačných služieb:

               a)

               vypracujú a aktualizujú prevádzkové príručky obsahujúce potrebné pokyny a informácie, aby umožnili všetkým svojim príslušným pracovníkom uplatňovať toto nariadenie;

               b)

               zabezpečia, aby príručky uvedené v písmene a) boli dostupné a aktualizované a aby ich aktualizácia a distribúcia podliehala náležitému riadeniu kvality a dokumentácie;

               c)

               zabezpečia, aby pracovné metódy a prevádzkové postupy boli v súlade s týmto nariadením.

         4.   Manažér siete zabezpečí, aby centralizovaná služba spracovania a distribúcie letových plánov:

               a)

               vypracovala a aktualizovala prevádzkové príručky obsahujúce potrebné pokyny a informácie, aby sa tak umožnilo všetkým príslušným pracovníkom uplatňovať toto nariadenie;

               b)

               zabezpečila, aby príručky uvedené v písmene a) boli dostupné a aktualizované a aby ich aktualizácia a distribúcia podliehala náležitému riadeniu kvality a dokumentácie;

               c)

               zabezpečila, aby jej pracovné metódy a prevádzkové postupy boli v súlade s týmto nariadením.

         5.   Prevádzkovatelia zabezpečia, aby pracovníci obsluhujúci rádiové vybavenie boli riadne informovaní o tomto nariadení, náležite odborne pripravení na používanie tohto vybavenia a aby, ak je to možné, boli pokyny dostupné v kabíne pilota.
   6.   Členské štáty prijmú potrebné opatrenia na zabezpečenie súladu s týmto nariadením vrátane uverejnenia príslušných informácií v národných leteckých informačných publikáciách.
   Článok 14
   Výnimky
   1.   V rámci článku 4 prvého odseku nariadenia Komisie (ES) č. 730/2006 (10) môžu členské štáty povoliť dočasné odchýlky od povinného palubného vybavenia stanoveného v článku 5 ods. 1 tohto nariadenia pre lety podľa pravidiel pre let za viditeľnosti.
   2.   Členské štáty môžu prijať miestne opatrenia na udelenie výnimiek z povinnosti dosiahnuť súlad s článkom 4 ods. 5, článkom 5 ods. 4 a článkom 6 ods. 10 v prípadoch, ktoré majú obmedzený vplyv na sieť.
   3.   Členské štáty, ktoré príjmu miestne opatrenia uvedené v odseku 2, predložia Komisii podrobné informácie odôvodňujúce potrebu výnimiek najneskôr jeden rok pred termínmi uvedenými v článku 4 ods. 5, článku 5 ods. 4 a článku 6 ods. 10
   4.   Komisia môže do 6 mesiacov od prijatia podrobných informácií od členských štátov podľa odseku 3 a po konzultáciách s manažérom siete preskúmať akúkoľvek výnimku udelenú podľa odseku 2, ak jej vplyv na sieť nie je obmedzený.
   Článok 15
   Zrušujúce ustanovenie
   Nariadenie (ES) č. 1265/2007 sa zrušuje.
   Článok 16
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. novembra 2012

            Za Komisiu

            predseda

         José Manuel BARROSO

      (1)  Ú. v. EÚ L 96, 31.3.2004, s. 26.

      (2)  Ú. v. EÚ L 96, 31.3.2004, s. 1.

      (3)  Ú. v. EÚ L 283, 27.10.2007, s. 25.

      (4)  Ú. v. EÚ L 185, 15.7.2011, s. 1.

      (5)  Ú. v. EÚ L 218, 13.8.2008, s. 82.

      (6)  Ú. v. EÚ L 96, 31.3.2004, s. 10.

      (7)  Ú. v. ES L 14, 22.1.1993, s. 1.

      (8)  Ú. v. EÚ L 186, 7.7.2006, s. 27.

      (9)  Ú. v. EÚ L 79, 19.3.2008, s. 1.

      (10)  Ú. v. EÚ L 128, 16.5.2006, s. 3.

      PRÍLOHA I

         Členské štáty uvedené v článkoch 5 až 6

      Členskými štátmi uvedenými v článku 5 ods. 2 a článku 6 ods. 3, 5 a 8 sú:

                  —

                  Nemecko,

                  —

                  Írsko,

                  —

                  Francúzsko,

                  —

                  Taliansko,

                  —

                  Luxembursko,

                  —

                  Maďarsko,

                  —

                  Holandsko,

                  —

                  Rakúsko,

                  —

                  Spojené kráľovstvo.

      PRÍLOHA II

         Ustanovenia ICAO uvedené v článkoch 4 a 8

                  1.

                  Kapitola 2 „Letecká pohyblivá služba“, oddiel 2.1 „Charakteristiky systému komunikácie VHF zem-vzduch“ a oddiel 2.2 „Charakteristiky systému pozemných inštalácií“ prílohy 10 k Chicagskému dohovoru, III. zväzok 2. časť (druhé vydanie – júl 2007 obsahujúce zmenu č. 85).

                  2.

                  Kapitola 2 „Letecká pohyblivá služba“, oddiel 2.1 „Charakteristiky systému komunikácie VHF zem-vzduch“, oddiel 2.3.1 „Funkcia prenosu“ a oddiel 2.3.2 „Funkcia príjmu“ bez pododdielu 2.3.2.8 „VDL – Odolnosť proti rušeniu“ prílohy 10 k Chicagskému dohovoru, III. diel 2. časť (druhé vydanie – júl 2007 obsahujúce zmenu č. 85).

                  3.

                  Oddiel 12.3.1.4 „Kanálový rozstup 8,33 kHz“ dokumentu ICAO PANS-ATM 4444 (15. vydanie – 2007 obsahujúce zmenu č. 2).

      PRÍLOHA III

         Požiadavky uvedené v článku 10, ktoré treba zohľadniť pri posudzovaní bezpečnosti

                  1.

                  Pri posudzovaní bezpečnosti sa zohľadnia požiadavky na interoperabilitu a výkonnosť stanovené v článku 4 ods. 6, 7 a 8 a v článku 7 ods. 1 a 2.

                  2.

                  Pri posudzovaní bezpečnosti sa zohľadnia požiadavky na súvisiace postupy uvedené v článku 8.

                  3.

                  Pri posudzovaní bezpečnosti sa zohľadnia opatrenia pre štátne lietadlá stanovené v článku 9 ods. 13 a 14.

                  4.

                  Pri posudzovaní bezpečnosti sa zohľadnia požiadavky na zabezpečenie súladu a stanovené v článku 13 ods. 1, 2, 5 a 6.

                  5.

                  Členské štáty zabezpečia, aby sa v prípade, keď sa pridelenie frekvencií má previesť na kanálový rozstup 8,33 kHz, nové pridelenie frekvencií pred zaregistrovaním do ústredného registra testovalo počas príslušne dlhej skúšobnej doby, v rámci ktorej sa overí bezpečná prevádzka.

                  6.

                  Členské štáty zabezpečia, aby sa prevody na kanálový rozstup 8,33 kHz uskutočnili s ohľadom na kritériá frekvenčného plánovania ICAO opísané v časti II – „Kritériá na plánovanie pridelenia frekvencie VHF pri komunikácii zem-vzduch“ v Príručke pre riadenie frekvencií EUR – ICAO EUR Doc 011.

                  7.

                  Poskytovatelia letových navigačných služieb zabezpečia, aby postupy pre používanie lietadiel nevybavených možnosťou kanálového rozstupu 8,33 kHz, ktoré uskutočňujú lety vo vzdušnom priestore, kde sa vyžaduje vybavenie rádiom s možnosťou kanálového rozstupu 8,33 kHz, boli uverejnené a náležite uplatňované.

                  8.

                  Poskytovatelia letových navigačných služieb a/alebo prevádzkovatelia letísk zabezpečia, aby postupy pre obsluhu vozidiel nevybavených možnosťou kanálového rozstupu 8,33 kHz v priestoroch letiska, kde sa používa kanálový rozstup 8,33 kHz, boli uverejnené a náležite uplatňované.

                  9.

                  Členské štáty, ktoré menia pridelenia frekvencií na kanálový rozstup 8,33 kHz v akejkoľvek časti svojho vzdušného priestoru:

                              a)

                              zabezpečia, aby prevádzkovatelia lietadiel, ktoré uskutočňujú lety v tomto vzdušnom priestore, boli informovaní o tom, že tieto lietadlá musia byť vybavené rádiami s možnosťou kanálového rozstupu 8,33 kHz,

                              b)

                              zabezpečia, aby sa príslušná odborná príprava poskytla členom letových posádok, ktorí používajú rádio s rozstupom 25 kHz vo vzdušnom priestore, kde sa vyžaduje vybavenie rádiom s možnosťou kanálového rozstupu 8,33 kHz, ako je to uvedené v článku 2 ods. 5

                              c)

                              pred prevodom uskutočnia miestne posúdenie bezpečnosti zohľadňujúce všetku dopravu, u ktorej sa očakáva, že povedie cez tento vzdušný priestor, a potenciálne problémy vyplývajúce zo systému hlasovej komunikácie prevádzkovaného v celom okolitom vzdušnom priestore.

      PRÍLOHA IV
      ČASŤ A

         Požiadavky na posúdenie zhody zložiek alebo vhodnosti zložiek na používanie uvedené v článku 11

                  1.

                  Overovaním sa preukazuje zhoda zložiek alebo ich vhodnosť na používanie v súlade s požiadavkami tohto nariadenia na výkonnosť pri prevádzke týchto zložiek v skúšobnom prostredí.

                  2.

                  Ak výrobca použije modul opísaný v časti B, považuje sa to za vhodný postup posúdenia zhody na zabezpečenie a vyhlásenie zhody zložiek. Povolené sú aj rovnocenné alebo prísnejšie postupy.

            ČASŤ B

         Modul vnútornej výrobnej kontroly

                  1.

                  Tento modul opisuje postup, ktorým výrobca alebo jeho oprávnený zástupca usadený v Únii, ktorý plní povinnosti stanovené v bode 2, zabezpečuje a vyhlasuje, že príslušné zložky spĺňajú požiadavky tohto nariadenia. Výrobca alebo jeho oprávnený zástupca usadený v Únii musí vypracovať písomné vyhlásenie o zhode alebo vhodnosti na používanie v súlade s bodom 3 prílohy III k nariadeniu (ES) č. 552/2004.

                  2.

                  Výrobca musí vypracovať technickú dokumentáciu opísanú v bode 4. On sám alebo jeho oprávnený zástupca usadený v Únii ju musia uchovávať aspoň 10 rokov po vyrobení poslednej zložky, aby bola k dispozícii príslušným vnútroštátnym dozorným orgánom na účely kontroly a poskytovateľom letových navigačných služieb, ktorí tieto zložky začleňujú do svojich systémov. Výrobca alebo jeho oprávnený zástupca usadený v Únii informuje členské štáty o tom, kde a ako je uvedená technická dokumentácia prístupná.

                  3.

                  V prípade, že výrobca nie je usadený v Únii, určí osobu alebo osoby, ktoré uvedú tieto zložky na trh Únie. Táto osoba alebo tieto osoby informujú členské štáty o tom, kde a ako možno získať prístup k tejto technickej dokumentácii.

                  4.

                  Technická dokumentácia musí preukázať zhodu zložiek s požiadavkami tohto nariadenia. V rozsahu nevyhnutnom na posudzovanie musí táto dokumentácia zahŕňať konštrukciu, výrobu a prevádzku zložiek.

                  5.

                  Výrobca alebo jeho oprávnený zástupca si musia ponechať kópiu vyhlásenia o zhode alebo vhodnosti na používanie na účely použitia s technickou dokumentáciou.

            ČASŤ C

         Požiadavky na overovanie systémov podľa článku 12 ods. 1

                  1.

                  Overovaním systémov uvedených v článku 2 ods. 1 sa preukazuje zhoda týchto systémov s požiadavkami tohto nariadenia na interoperabilitu, výkonnosť a bezpečnosť v skúšobnom prostredí, ktoré odzrkadľuje prevádzkový kontext týchto systémov. Najmä:

                              —

                              overovaním komunikačných systémov sa preukazuje, že kanálový rozstup 8,33 kHz sa používa na hlasovú komunikáciu v súlade s článkom 4 a že výkonnosť systémov hlasovej komunikácie s kanálovým rozstupom 8,33 kHz je v súlade s článkom 4 ods. 7,

                              —

                              overovaním systémov na spracovanie letových údajov sa preukazuje, že sú riadne zaistené funkcie opísané v článku 7 ods. 2.

                  2.

                  Overovanie systémov uvedených v článku 2 ods. 1 sa vykonáva v súlade s vhodnými a uznanými testovacími postupmi.

                  3.

                  Skúšobné nástroje použité pri overovaní systémov uvedených v článku 2 ods. 1 musia mať vhodné funkcie.

                  4.

                  Overovaním systémov uvedených v článku 2 ods. 1 sa získavajú prvky technických podkladov požadované v bode 3 prílohy IV k nariadeniu (ES) č. 552/2004 vrátane týchto prvkov:

                              —

                              opisu vykonávania,

                              —

                              správy o kontrolách a skúškach vykonaných pred uvedením systému do prevádzky.

                  5.

                  Poskytovateľ letových navigačných služieb riadi overovanie, pričom najmä:

                              —

                              určuje vhodné prevádzkové a technické skúšobné prostredie, ktoré odzrkadľuje prevádzkové prostredie,

                              —

                              overuje, či plán skúšok opisuje integráciu systémov uvedených v článku 2 ods. 1 do prevádzkového a technického skúšobného prostredia,

                              —

                              overuje, či plán skúšok v plnej miere zahŕňa uplatniteľné požiadavky tohto nariadenia na interoperabilitu, výkonnosť a bezpečnosť,

                              —

                              zabezpečuje konzistentnosť a kvalitu technickej dokumentácie a plánu skúšok,

                              —

                              plánuje organizáciu skúšok, pracovníkov, inštaláciu a konfiguráciu skúšobnej platformy,

                              —

                              vykonáva kontroly a skúšky vymedzené v pláne skúšok,

                              —

                              vypracúva správu o výsledkoch kontrol a skúšok.

                  6.

                  Poskytovateľ letových navigačných služieb zabezpečí, aby systémy uvedené v článku 2 ods. 1 prevádzkované v prevádzkovom skúšobnom prostredí spĺňali požiadavky tohto nariadenia na interoperabilitu, výkonnosť a bezpečnosť.

                  7.

                  Po uspokojivom ukončení overovania zhody poskytovatelia letových navigačných služieb vypracujú vyhlásenie ES o overení systémov a predložia ho vnútroštátnemu dozornému orgánu spolu s technickými podkladmi podľa článku 6 nariadenia (ES) č. 552/2004.

            ČASŤ D

         Požiadavky na overovanie systémov podľa článku 12 ods. 2

                  1.

                  Overovaním systémov uvedených v článku 2 ods. 1 sa preukazuje zhoda týchto systémov s požiadavkami tohto nariadenia na interoperabilitu, výkonnosť a bezpečnosť v skúšobnom prostredí, ktoré odzrkadľuje prevádzkový kontext týchto systémov. Najmä:

                              —

                              overovaním komunikačných systémov sa preukazuje, že kanálový rozstup 8,33 kHz sa používa na hlasovú komunikáciu v súlade s článkom 4 a že výkonnosť systémov hlasovej komunikácie s kanálovým rozstupom 8,33 kHz je v súlade s článkom 4 ods. 7,

                              —

                              overovaním systémov na spracovanie letových údajov sa preukazuje, že sú riadne zaistené funkcie opísané v článku 7 ods. 2.

                  2.

                  Overovanie systémov uvedených v článku 2 ods. 1 sa vykonáva v súlade s vhodnými a uznanými testovacími postupmi.

                  3.

                  Skúšobné nástroje použité pri overovaní systémov uvedených v článku 2 ods. 1 musia mať vhodné funkcie.

                  4.

                  Overovaním systémov uvedených v článku 2 ods. 1 sa získavajú prvky technických podkladov požadované v bode 3 prílohy IV k nariadeniu (ES) č. 552/2004 vrátane týchto prvkov:

                              —

                              opisu vykonávania,

                              —

                              správy o kontrolách a skúškach vykonaných pred uvedením systému do prevádzky.

                  5.

                  Poskytovateľ letových navigačných služieb určí primerané prevádzkové a technické skúšobné prostredie, ktoré odzrkadľuje prevádzkové prostredie, a zabezpečí, aby overovanie vykonal notifikovaný orgán.

                  6.

                  Notifikovaný orgán riadi overovanie, pričom najmä:

                              —

                              overuje, či plán skúšok opisuje integráciu systémov uvedených v článku 2 ods. 1 do prevádzkového a technického skúšobného prostredia posúdenia,

                              —

                              overuje, či plán skúšok v plnej miere zahŕňa uplatniteľné požiadavky tohto nariadenia na interoperabilitu, výkonnosť a bezpečnosť,

                              —

                              zabezpečuje konzistentnosť a kvalitu technickej dokumentácie a plánu skúšok,

                              —

                              plánuje organizáciu skúšok, pracovníkov, inštaláciu a konfiguráciu skúšobnej platformy,

                              —

                              vykonáva kontroly a skúšky vymedzené v pláne skúšok,

                              —

                              vypracúva správu o výsledkoch kontrol a skúšok.

                  7.

                  Notifikovaný orgán zabezpečí, aby systémy uvedené v článku 2 ods. 1 prevádzkované v prevádzkovom skúšobnom prostredí spĺňali požiadavky tohto nariadenia na interoperabilitu, výkonnosť a bezpečnosť.

                  8.

                  Po uspokojivom dokončení overovania notifikovaný orgán vypracuje osvedčenie o zhode v súvislosti s úlohami, ktoré vykonal.

                  9.

                  Potom poskytovateľ letových navigačných služieb vypracuje vyhlásenie ES o overení systémov a predloží ho vnútroštátnemu dozornému orgánu spolu s technickými podkladmi podľa článku 6 nariadenia (ES) č. 552/2004.

      PRÍLOHA V

         Podmienky uvedené v článku 12

                  1.

                  Poskytovateľ letových navigačných služieb musí mať vo svojej organizácii zavedené metódy vypracovania správ, ktorými sa zabezpečuje a preukazuje nestranné a nezávislé vykonanie overovania.

                  2.

                  Poskytovateľ letových navigačných služieb musí zabezpečiť, aby pracovníci zapojení do overovacích procesov vykonávali kontroly s čo najväčšou odbornou dôkladnosťou a čo najväčšou technickou odbornosťou a neboli vystavení žiadnym tlakom a pohnútkam, najmä finančného charakteru, ktoré by mohli ovplyvniť ich rozhodovanie alebo výsledky ich kontrol, najmä zo strany osôb alebo skupín osôb dotknutých výsledkami kontrol.

                  3.

                  Poskytovateľ letových navigačných služieb musí zabezpečiť, aby pracovníci zapojení do overovacích procesov mali prístup k vybaveniu, ktoré im umožní riadne vykonávať požadované kontroly.

                  4.

                  Poskytovateľ letových navigačných služieb je povinný zabezpečiť, aby pracovníci zapojení do overovacích procesov absolvovali dôkladný technický a odborný výcvik, mali dostatočné vedomosti o požiadavkách overovania, ktoré majú vykonávať, adekvátne skúsenosti z takýchto činností a schopnosť vypracúvať vyhlásenia, záznamy a správy, ktorými sa preukazuje, že overenie bolo vykonané.

                  5.

                  Poskytovateľ letových navigačných služieb je povinný zabezpečiť, aby pracovníci zapojení do overovacích procesov boli schopní vykonávať svoje kontroly nestranne. Ich odmeňovanie nesmie závisieť od počtu vykonaných kontrol, ani od výsledkov takýchto kontrol.


title: Vykonávacie nariadenie Komisie (EÚ) 2016/2292 zo 16. decembra 2016, ktorým sa stanovuje vážený priemer maximálnych sadzieb za ukončenie volania v mobilnej sieti v celej Únii a zrušuje vykonávacie nariadenie (EÚ) 2015/2352 (Text s významom pre EHP )

text:
               17.12.2016

               SK

               Úradný vestník Európskej únie

               L 344/77

         VYKONÁVACIE NARIADENIE KOMISIE (EÚ) 2016/2292
   zo 16. decembra 2016,
   ktorým sa stanovuje vážený priemer maximálnych sadzieb za ukončenie volania v mobilnej sieti v celej Únii a zrušuje vykonávacie nariadenie (EÚ) 2015/2352
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 531/2012 z 13. júna 2012 o roamingu vo verejných mobilných komunikačných sieťach v rámci Únie (1), a najmä na jeho článok 6e ods. 2,
   keďže:

               (1)

               V súlade s nariadením (EÚ) č. 531/2012 by domáci poskytovatelia v žiadnom členskom štáte nemali v rámci limitov stanovených podľa politiky korektného využívania účtovať zákazníkom využívajúcim roaming žiadne dodatočné príplatky k domácim maloobchodným cenám za prijaté regulované roamingové volanie. Toto ustanovenie sa uplatňuje od 15. júna 2017 za predpokladu, že do uvedeného dňa začne platiť legislatívny akt, ktorý sa má prijať v nadväznosti na návrh týkajúci sa veľkoobchodného trhu s roamingovými službami podľa článku 19 ods. 2 uvedeného nariadenia.

               (2)

               V súlade s nariadením (EÚ) č. 531/2012 môžu domáci poskytovatelia počas prechodného obdobia od 30. apríla 2016 do dňa nadobudnutia účinnosti legislatívneho aktu, ktorý sa plánuje v článku 19 ods. 2 uvedeného nariadenia, uplatňovať k domácim maloobchodným cenám príplatok za spotrebu regulovaných maloobchodných roamingových služieb.

               (3)

               Nariadením (EÚ) č. 531/2012 sa domácim poskytovateľom po uplynutí prechodného obdobia povoľuje uplatňovať príplatok k domácim maloobchodným cenám za spotrebu regulovaných maloobchodných roamingových služieb, keď sú tieto služby využívané nad rámec akýchkoľvek limitov stanovených podľa politiky korektného využívania.

               (4)

               Nariadením (EÚ) č. 531/2012 sa obmedzujú akékoľvek príplatky za prijímanie regulovaných roamingových volaní do výšky váženého priemeru maximálnych sadzieb za ukončenie volania v mobilnej sieti v celej Únii.

               (5)

               Vo vykonávacom nariadení Komisie (EÚ) 2015/2352 (2) sa stanovuje vážený priemer maximálnych sadzieb za ukončenie volania v mobilnej sieti v celej Únii, ktorý sa má uplatňovať od 30. apríla 2016 na základe hodnôt údajov z 1. júla 2015.

               (6)

               Orgán európskych regulátorov pre elektronické komunikácie poskytol Komisii aktualizované informácie od národných regulačných orgánov členských štátov, ktoré sa týkajú: i) maximálnej úrovne sadzieb za ukončenie volania v mobilnej sieti, ktoré stanovili v súlade s článkami 7 a 16 smernice Európskeho parlamentu a Rady 2002/21/ES (3) („rámcovej smernice“) a článkom 13 smernice Európskeho parlamentu a Rady 2002/19/ES (4) („prístupovej smernice“) na každom vnútroštátnom trhu pre veľkoobchodné ukončenie hlasového volania v jednotlivých mobilných sieťach, a ii) celkového počtu účastníkov v členských štátoch.

               (7)

               Komisia podľa nariadenia (EÚ) č. 531/2012 vypočítala vážený priemer maximálnych sadzieb za ukončenie volania v mobilnej sieti v celej Únii, a to: i) vynásobením maximálnej povolenej sadzby za ukončenie volania v mobilnej sieti v danom členskom štáte celkovým počtom účastníkov v ňom, ii) súčtom tohto výsledku za všetky členské štáty a iii) vydelením výslednej sumy celkovým počtom účastníkov vo všetkých členských štátoch na základe hodnôt údajov z 1. júla 2016. Pre členské štáty, ktoré nepatria do eurozóny, je príslušným výmenným kurzom priemer za druhý štvrťrok 2016 získaný z databázy Európskej centrálnej banky.

               (8)

               Preto je potrebné aktualizovať hodnotu váženého priemeru maximálnych sadzieb za ukončenie volania mobilnej sieti v celej Únii stanovenú vo vykonávacom nariadení (EÚ) 2015/2352.

               (9)

               Vykonávacie nariadenie (EÚ) 2015/2352 by sa preto malo zrušiť.

               (10)

               Podľa nariadenia (EÚ) č. 531/2012 má Komisia každoročne preskúmať vážený priemer maximálnych sadzieb za ukončenie volania v mobilnej sieti v celej Únii.

               (11)

               Opatrenia stanovené v tomto nariadení sú v súlade so stanoviskom Komunikačného výboru,

         PRIJALA TOTO NARIADENIE:
   Článok 1
   Vážený priemer maximálnych sadzieb za ukončenie volania v mobilnej sieti v celej Únii sa stanovuje na 0,0108 EUR za minútu.
   Článok 2
   Vykonávacie nariadenie (EÚ) 2015/2352 sa zrušuje.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. decembra 2016

            Za Komisiu

            predseda

         Jean-Claude JUNCKER

      (1)  Ú. v. EÚ L 172, 30.6.2012, s. 10.

      (2)  Vykonávacie nariadenie Komisie (EÚ) 2015/2352 zo 16. decembra 2015, ktorým sa stanovuje vážený priemer maximálnych veľkoobchodných sadzieb za ukončenie volania v mobilnej sieti v celej Únii (Ú. v. EÚ L 331, 17.12.2015, s. 7).

      (3)  Smernica Európskeho parlamentu a Rady 2002/21/ES zo 7. marca 2002 o spoločnom regulačnom rámci pre elektronické komunikačné siete a služby (rámcová smernica) (Ú. v. ES L 108, 24.4.2002, s. 33).

      (4)  Smernica Európskeho parlamentu a Rady 2002/19/ES zo 7. marca 2002 o prístupe a prepojení elektronických komunikačných sietí a príslušných zariadení (prístupová smernica) (Ú. v. ES L 108, 24.4.2002, s. 7).


title: Vykonávacie nariadenie Komisie (EÚ) 2017/441 z 13. marca 2017, ktorým sa mení nariadenie Rady (ES) č. 1210/2003 o niektorých osobitných obmedzeniach hospodárskych a finančných vzťahov s Irakom

text:
               14.3.2017

               SK

               Úradný vestník Európskej únie

               L 67/78

         VYKONÁVACIE NARIADENIE KOMISIE (EÚ) 2017/441
   z 13. marca 2017,
   ktorým sa mení nariadenie Rady (ES) č. 1210/2003 o niektorých osobitných obmedzeniach hospodárskych a finančných vzťahov s Irakom
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1210/2003 zo 7. júla 2003 o niektorých osobitných obmedzeniach hospodárskych a finančných vzťahov s Irakom, ktorým sa zrušuje nariadenie (ES) 2465/96 (1), a najmä na jeho článok 11 písm. b),
   keďže:

               (1)

               V prílohe III k nariadeniu (ES) č. 1210/2003 sa uvádza zoznam štátnych orgánov, spoločností a agentúr a fyzických a právnických osôb, orgánov a subjektov predchádzajúcej vlády Iraku, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov, ktoré boli umiestnené mimo Iraku k 22. máju 2003.

               (2)

               Dňa 8. marca 2017 sankčný výbor Bezpečnostnej rady OSN rozhodol o vymazaní jedného záznamu zo zoznamu osôb alebo subjektov, na ktoré by sa malo uplatňovať zmrazenie finančných prostriedkov a hospodárskych zdrojov.

               (3)

               Príloha III k nariadeniu (ES) č. 1210/2003 by sa preto mala zodpovedajúcim spôsobom zmeniť,

         PRIJALA TOTO NARIADENIE:
   Článok 1
   Príloha III k nariadeniu (ES) č. 1210/2003 sa mení tak, ako sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej Únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 13. marca 2017

            Za Komisiu

            v mene predsedu

            poverený riaditeľ Útvaru pre nástroje zahraničnej politiky

      (1)  Ú. v. EÚ L 169, 8.7.2003, s. 6.

      PRÍLOHA
      V prílohe III k nariadeniu (ES) č. 1210/2003 sa vypúšťa tento záznam:

                     „91.

                     NATIONAL CHEMICAL AND PLASTIC COMPANY. Adresa: P.O. Box 2302, Alwiya/Baghdad Za'afaraniya, Baghdad, Iraq.“


title: Vykonávacie nariadenie Komisie (EÚ) 2015/244 zo 16. februára 2015 o povolení chinolínovej žltej ako kŕmnej doplnkovej látky pre zvieratá, ktoré nie sú určené na výrobu potravín  Text s významom pre EHP

text:
               17.2.2015

               SK

               Úradný vestník Európskej únie

               L 41/8

         VYKONÁVACIE NARIADENIE KOMISIE (EÚ) 2015/244
   zo 16. februára 2015
   o povolení chinolínovej žltej ako kŕmnej doplnkovej látky pre zvieratá, ktoré nie sú určené na výrobu potravín
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:

               (1)

               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení. V článku 10 uvedeného nariadenia sa stanovuje opätovné preskúmanie doplnkových látok povolených podľa smernice Rady 70/524/EHS (2).

               (2)

               Chinolínová žltá bola povolená bez časového obmedzenia v súlade so smernicou 70/524/EHS ako kŕmna doplnková látka pre zvieratá, ktoré nie sú určené na výrobu potravín, a pre zvieratá určené na výrobu potravín, pokiaľ ide o určité spracované krmivá ako súčasť skupiny „farbivá“. Táto látka bola v súlade s článkom 10 ods. 1 nariadenia (ES) č. 1831/2003 následne zapísaná do registra kŕmnych doplnkových látok stanoveného v článku 17 nariadenia (ES) č. 1831/2003 ako jestvujúci výrobok.

               (3)

               V súlade s článkom 10 ods. 2 nariadenia (ES) č. 1831/2003 v spojení s jeho článkom 7 bola predložená žiadosť o prehodnotenie chinolínovej žltej ako kŕmnej doplnkovej látky pre zvieratá, ktoré nie sú určené na výrobu potravín, a v súlade s článkom 7 uvedeného nariadenia žiadateľ požiadal o zaradenie tejto doplnkovej látky do kategórie doplnkových látok „senzorické doplnkové látky“. K tejto žiadosti boli priložené údaje a doklady vyžadované podľa článku 7 ods. 3 nariadenia (ES) č. 1831/2003.

               (4)

               Európsky úrad pre bezpečnosť potravín (ďalej len „úrad“) dospel vo svojom stanovisku z 10. júla 2013 k záveru, že chinolínová žltá nemá za navrhovaných podmienok použitia v krmive nežiaduce účinky na zdravie zvierat, ľudské zdravie, ani na životné prostredie. Vzhľadom na dôkazy poskytnuté žiadateľom úrad takisto dospel k záveru, že účinnosť chinolínovej žltej, pokiaľ ide o dávky a druh krmív a jeho spracovanie, nie je možné posúdiť. Úrad však takisto uviedol, že v prípade tejto doplnkovej látky, ktorá je povolená v potravinách, pričom jej funkcia v krmive je rovnaká ako v prípade potravín, nemusí byť ďalšie preukázanie účinnosti potrebné. Keďže je maximálne odporúčané množstvo tejto doplnkovej látky navrhované úradom podobné množstvám povoleným pre potraviny v rôznych druhoch výrobkov, Komisia sa domnieva, že o účinnosti tejto látky existujú dostatočné dôkazy. Úrad nepovažuje osobitné požiadavky na monitorovanie po uvedení na trh za potrebné. Úrad tiež overil správu o metóde analýzy kŕmnych doplnkových látok v krmivách, ktorú predložilo referenčné laboratórium zriadené nariadením (ES) č. 1831/2003.

               (5)

               Z posúdenia chinolínovej žltej vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Používanie uvedenej látky by sa preto malo povoliť tak, ako sa stanovuje v prílohe k tomuto nariadeniu.

               (6)

               Keďže sa z bezpečnostných dôvodov nevyžaduje okamžité uplatňovanie zmien podmienok povolenia, je vhodné umožniť zainteresovaným stranám prechodné obdobie, aby sa pripravili na plnenie nových požiadaviek vyplývajúcich z povolenia.

               (7)

               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TOTO NARIADENIE:
   Článok 1
   Látka špecifikovaná v prílohe, ktorá patrí do kategórie doplnkových látok „senzorické doplnkové látky“ a do funkčnej skupiny „farbivá: látky, ktoré sfarbujú krmivá alebo obnovujú ich farbu“, sa povoľuje ako doplnková látka vo výžive zvierat za podmienok stanovených v uvedenej prílohe.
   Článok 2
   Látka uvedená v prílohe a krmivá obsahujúce túto látku, ktoré sú vyrobené a označené pred 9. marcom 2017 v súlade s pravidlami platnými pred 9. marcom 2015, sa môžu uvádzať na trh a používať až do vyčerpania existujúcich zásob.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. februára 2015

            Za Komisiu

            predseda

         Jean-Claude JUNCKER

      (1)  Ú. v. EÚ L 268, 18.10.2003, s. 29.

      (2)  Smernica Rady 70/524/EHS z 23. novembra 1970 o prídavných látkach do krmív (Ú. v. ES L 270, 14.12.1970, s. 1).

      PRÍLOHA

                  Identifikačné číslo doplnkovej látky

                  Doplnková látka

                  Zloženie, chemický vzorec, opis, analytická metóda

                  Druh alebo kategória zvierat

                  Maximálny vek

                  Minimálny obsah

                  Maximálny obsah

                  Iné ustanovenia

                  Koniec platnosti povolenia

                  mg účinnej látky na kg kompletného krmiva s 12 % obsahom vlhkosti

                     Kategória senzorických doplnkových látok. Funkčná skupina: farbivá. i) Látky, ktoré sfarbujú krmivá alebo obnovujú ich farbu

                  2a104

                  chinolínová žltá

                     Zloženie doplnkovej látky

                  chinolínová žltá
                  Hlavnou zložkou chinolínovej žltej je sodná soľ.

                     Charakteristika účinnej látky

                  Percentuálny podiel zložiek chinolínovej žltej:

                              —

                              2-(2-chinolyl)indán-1,3-dión-disulfónany: ≥ 80 %,

                              —

                              2-(2-chinolyl)indán-1,3-dión-monosulfónany: ≤ 11 %,

                              —

                              2-(2-chinolyl)indán-1,3-dión-trisulfónany: ≤ 7 %.

                        Chemický vzorec: C18H9N Na2O8S2 (sodná soľ)
                  CAS č.: 8004-92-0 (hlavná zložka)
                  Chinolínová žltá, tuhá forma, vyrobená chemickou syntézou.
                  Kritériá čistoty:

                              farbivo ≥ 70 %, vypočítané ako sodná soľ,

                              vápenaté a draselné soli ≤ 30 %.

                     Analytické metódy
                      (1)

                  Na stanovenie celkového obsahu farbív chinolínovej žltej v kŕmnej doplnkovej látke a krmivách: spektrofotometricky pri 411 nm (monografie FAO JECFA č. 1, zv. 4).

                  zvieratá, ktoré nie sú určené na výrobu potravín

                  —

                  —

                  25

                              1.

                              V návode na použitie doplnkovej látky a premixu uveďte podmienky skladovania a stability.

                              2.

                              Na účely bezpečnosti: počas manipulácie by sa mala používať ochranná dýchacia maska, ochranné okuliare a rukavice.

                  9. marec 2025

         (1)  Podrobné informácie o analytických metódach sú k dispozícii na tejto internetovej stránke referenčného laboratória Európskej únie: https://ec.europa.eu/jrc/en/eurl/feed-additives/evaluation-reports.


title: Vykonávacie nariadenie Komisie (EÚ) 2015/1800 zo 6. októbra 2015 o zatriedení určitého tovaru do kombinovanej nomenklatúry

text:
               8.10.2015

               SK

               Úradný vestník Európskej únie

               L 263/16

         VYKONÁVACIE NARIADENIE KOMISIE (EÚ) 2015/1800
   zo 6. októbra 2015
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:

               (1)

               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

               (2)

               V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

               (3)

               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.

               (4)

               Je potrebné umožniť, aby sa držiteľ záväzných informácií o nomenklatúrnom zatriedení vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 12 ods. 6 nariadenia Rady (EHS) č. 2913/92 (2). Toto obdobie by malo byť stanovené na tri mesiace.

               (5)

               Opatrenia stanovené v tomto nariadení sú v súlade so stanoviskom Výboru pre colný kódex,

         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 12 ods. 6 nariadenia (EHS) č. 2913/92 počas troch mesiacov odo dňa nadobudnutia účinnosti tohto nariadenia.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné v členských štátoch v súlade so zmluvami.
      V Bruseli 6. októbra 2015

            Za Komisiu

            v mene predsedu

         Heinz ZOUREK

            generálny riaditeľ pre dane a colnú úniu

      (1)  Ú. v. ES L 256, 7.9.1987, s. 1.

      (2)  Nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (Ú. v. ES L 302, 19.10.1992, s. 1).

      PRÍLOHA

                  Opis tovaru

                  Zatriedenie
                  (číselný znak KN)

                  Odôvodnenie

                  (1)

                  (2)

                  (3)

                  Prenosný elektronický prístroj/stroj s rozmermi 7 × 60 × 110 mm a hmotnosťou 100 g, skladajúci sa z nasledovných hlavných komponentov v jedinom plastovom puzdre:

                              —

                              farebný LED displej s dotykovou obrazovkou s rozmerom uhlopriečky obrazovky 8,9 cm (3,5 palca) a rozlíšením 960 × 640 pixelov,

                              —

                              centrálna procesorová jednotka,

                              —

                              pamäť RAM s kapacitou 256 MB,

                              —

                              pamäť s kapacitou 32 GB,

                              —

                              modul na bezdrôtové pripojenie k inému prístroju/stroju a na internet,

                              —

                              dobíjateľná lítiová batéria,

                              —

                              reproduktor,

                              —

                              mikrofón a

                              —

                              fotoaparát/kamera na zachytávanie videozáznamov a statických snímok.

                        Má tieto rozhrania:

                              —

                              konektor pre dobíjanie prístroja/stroja a jeho prepojenie s iným prístrojom/strojom, napr. so strojom na automatické spracúvanie údajov (ADP) a

                              —

                              3,5 mm svorkový konektor.

                        Prístroj/stroj umožňuje požívateľovi, okrem iného, pripojiť sa na internet, sťahovať, vykonávať a upravovať softvérové aplikácie, dostávať a posielať e-maily, hrať hry a sťahovať, zaznamenávať a reprodukovať hudbu, videozáznamy a fotografie.

                  8471 30 00

                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 3 k XVI. triede, poznámkou 5 A) k 84. kapitole a znením číselných znakov KN 8471 a 8471 30 00.
                  Prístroj/stroj je určený na vykonávanie dvoch alebo viacerých komplementárnych alebo alternatívnych funkcií v zmysle poznámky 3 k XVI. triede (spracovanie údajov, komunikácia v bezdrôtovej sieti, záznam a reprodukcia zvuku a obrazu, zachytávanie videa a statických snímok, zobrazenie statických snímok a videozáznamov).
                  Vzhľadom na objektívne charakteristické vlastnosti prístroja/stroja, najmä na schopnosť sťahovania, ukladania, úpravy a vykonávania programov, je jeho hlavnou funkciou spracovanie údajov (pozri aj klasifikačné stanoviská HS 8471.30/2, 3 a 4). Ostatné funkcie sa považujú za sekundárne.
                  Prístroj/stroj sa preto má zatriediť pod číselný znak KN 8471 30 00 ako prenosný stroj na automatické spracovanie údajov s hmotnosťou nie väčšou ako 10 kg skladajúci sa najmenej z centrálnej spracovateľskej jednotky, klávesnice a displeja.